Downloaded from YTS.MX
Official YIFY movies site: YTS.MX
Jiwa yang lembut dan bijak.
Adakah awak masih ingat...
ketika kita mempunyai segalanya?
Adakah awak bermimpi...
tentang waktu kita terpaksa beredar?
Ketika awak membimbing kami keluar...
dan bagaimana segalanya bermula.
DICERITAKAN OLEH CHIWETEL EJIOFOR
RATU GAJAH
Kisah kami bermula di tebing lopak air yang dipenuhi akibat ribut.
Di kalangan kelompok besar di sini ialah gajah bergading gergasi terakhir di dunia.
Keturunan mulia yang dahulunya meliputi seluruh Afrika.
Ratu bagi semua gajah itu adalah Athena.
Athena yang berumur 50 tahun ialah ketua bagi keluarga luasnya.
Seperti kebanyakan daripada kita, Athena mempunyai jiran.
Ini adalah kisah mereka juga.
Keluarga Athena terdiri daripada gajah-gajah betina dan anak-anaknya.
Gajah-gajah itu sangat rapat sehingga anak-anak gajah itu seperti adik-beradik.
Keluarga Athena bergantung kepada pengalaman dan kebijaksanaannya
kerana Athena membuat keputusan yang menentukan kelangsungan hidup semua.
Anak gajah betina Athena yang terbaru, Princess, berumur setahun.
Tenang seperti ibunya.
Kemudian ada pula Wewe,
anak gajah jantan yang nakal dalam kumpulan itu.
Wewe sentiasa cuba untuk berkawan dengan Princess.
Tapi cubaannya agak melampau dan Wewe sentiasa ditimpa masalah.
Sebagai anak gajah jantan, Wewe akan tinggal bersama keluarga sehingga remaja
dan selepas itu meninggalkan kumpulannya untuk menyertai kumpulan gajah jantan.
Mimi adalah anak gajah yang paling muda dalam keluarga itu.
Mimi dilahirkan semasa cuaca ribut.
Ia adalah hari pertama untuk pembelajaran seumur hidupnya.
Untuk dua tahun berikutnya, Mimi akan bergantung sepenuhnya kepada susu ibunya.
Ibunya, Mala, melahirkan anak hanya sekali dalam masa lima tahun,
menjadikan setiap anak itu berharga.
Walaupun Mala adalah ibu yang menyusukannya,
Mimi akan dijaga dengan baik oleh semua gajah itu
kerana satu kumpulan diperlukan untuk membesarkan anak gajah.
Ini adalah tanah Athena.
Buat masa sekarang, ia mempunyai segala-galanya yang kumpulan itu perlukan.
Setiap hari, Athena membawa keluarganya ke lopak air utama
dan itu mengganggu jiran-jirannya.
Tapi jiran-jirannya memerlukan gajah-gajah itu
kerana gajah-gajah itu yang membuat lopak air dan sekarang mengekalkannya.
Tapi bagi katak kuak, kerja pembinaan itu seperti takkan berakhir.
Kebanyakan jiran-jiran keluarga itu hanya setinggi kuku kaki gajah.
Walau bagaimanapun, semua haiwan itu bergantung kepada kawan gergasi mereka.
Lopak air itu adalah kediaman semua binatang itu.
Tapi sebaik saja matahari terbit,
ia mula mengecil.
Jadi perlumbaan untuk membesarkan keluarga bagi setiap binatang bermula.
Katak kuak memulakannya dengan segera
dan tak lama lagi akan ada berudu-berudu.
Di bawah semua binatang itu, ikan killi tak tahu
bagaimana atau bilakah keluarga Athena akan membantunya.
Buat masa ini, ikan killi hanya memberi tumpuan kepada satu sama lain.
Setiap kali ikan jantan memeluk ikan betina, ikan betina bertelur...
dan kemudian menanamnya.
Menjelang senja, Athena tahu dirinya harus sentiasa berjaga-jaga.
Jadi keluarganya akan tidur berdiri untuk melindungi Wewe dan Mimi dengan baik.
Tapi untuk sesetengah jirannya,
keseronokan baru saja bermula.
Jika anda adalah katak buih betina, seekor pasangan adalah tak mencukupi.
Katak betina itu mengajak sekumpulan besar katak ke satu parti buih.
Ia adalah acara pertama untuk musim ini di lopak air Athena.
Katak betina itu akan bertelur di dalam buih yang dikeluarkan oleh katak jantan
dan telur-telur itu akan membesar dengan selamat di dalamnya.
Di atas, seekor angsa Mesir dah mendahului.
Angsa itu bertelur beberapa minggu yang lalu.
Ia akan memakan masa dua bulan sebelum anak-anak angsa itu sedia untuk terbang.
Sehingga itu, lopak air ini adalah kediaman anak-anak angsa ini.
Disebabkan Mimi masih muda, Athena takkan berpindah jauh dari air.
Athena sentiasa berwaspada sehingga anak gajah mula membesar dan lebih kuat.
Ia adalah kali pertama Wewe bertemu dengan anak gajah yang lebih muda
dan Wewe buat yang terbaik untuk berkawan.
Sementara beberapa haiwan baru mula membuat sarang,
yang lain pula hampir siap.
Ia adalah malam yang panjang bagi katak-katak buih itu
dan katak-katak itu mula letih.
Tapi bagi seekor katak, sekurang-kurangnya ada sebuah teksi untuk pulang.
Kadangkala, katak buih dibawa berjalan
sama ada dengan rela atau tidak.
Katak buih rasa gembira dapat duduk di bawah cahaya matahari.
Tapi ia boleh menyebabkan kulit anak gajah terselar,
jadi Wewe tunjukkan kepada Mimi tempat paling baik untuk berteduh.
Sementara kehidupan masih senang,
Athena boleh bertenang dan membenarkan anak-anak gajah berehat.
Tapi Wewe tak berehat dengan lama.
Wewe teruja dengan kedatangan Mimi
dan cuba mengejut kawan barunya untuk bermain.
Mimi perlu berehat sementara masih ada masa.
Mimi perlu menjadi kuat supaya dapat mengikut keluarganya.
Ibu Angsa mahu membawa anak-anaknya ke lopak air yang selamat.
Ia juga adalah hari pertama untuk ibu angsa dan anak-anaknya.
Selepas malam yang memenatkan, angsa-angsa itu tak mahu tergesa-gesa.
Lagipun, apa yang ibu angsa cadangkan memerlukan keyakinan yang tinggi.
Anak-anak angsa itu mempunyai naluri yang bercanggah
di antara tinggal bersama-sama dan menyertai ibu dan bapa.
Ia hanya memerlukan lintasan terbang untuk meyakinkan anak-anak angsa itu
yang peluang terbaik untuk hidup adalah dengan berada berhampiran ibu dan bapa.
Dalam mana-mana keluarga, sentiasa ada seorang yang lambat dan terakhir.
Kita akan memanggilnya Stephen.
Ibu bapa bergantung kepada anak-anak untuk mengikut mereka
jadi mereka tak tahu yang Stephen dah ketinggalan.
Kadangkala, yang terakhir dan terlewat juga bertuah.
Pengetahuan Athena tentang tanah ini
telah diturunkan daripada ibu kepada anak betina selama berabad-abad.
Gadingnya adalah yang terbesar di antara semua ketua.
Takuk itu hasil daripada mengoyakkan rumput dan pokok menjalar selama bertahun.
Pokok menjalar yang paling disukai Athena berbunga beberapa hari saja dalam setahun.
Athena tahu di mana mahu mencarinya.
Peluang menikmati jamuan besar mengalihkan perhatian keluarga itu
daripada apa yang berlaku pada ketinggian kuku jari kaki
jadi terpulang kepada jiran-jirannya untuk beralih.
Kameleon bergantung kepada penyamarannya untuk perlindungan.
Tapi ada masanya di mana memilih untuk kekal dan menyamar
adalah keputusan paling teruk untuk dibuat.
Kameleon itu mungkin tak pernah
rasa sebegitu cemas sebelum ini.
Bagi keluarga Athena,
kehidupan di tempat tinggal semasa musim hujan memerlukan rentak yang lembut.
Athena akan membiarkan gajah-gajah itu makan sehingga cuaca menjadi panas
dan kemudian membawa gajah-gajah itu minum.
Baru empat hari saja ribut berlalu
tapi sarang katak buih itu telah dibakar di bawah cahaya matahari.
Berudu-berudu itu dah bersedia.
Untuk beberapa minggu seterusnya, lopak air ini adalah kediaman berudu itu.
Berudu-berudu itu menetas tanpa disedari oleh keluarga Athena
tapi ia akan disedari
oleh ikan killi dan tuntung yang hidup di bawahnya.
Hanya tuntung yang paling besar saja dapat mencapainya.
Hadiahnya ialah meringue dengan isi berudu yang lembut.
Ia adalah kali pertama Mimi berada di dalam air.
Jadi Mimi bermula di tempat yang cetek
dan Mimi tak perlukan galakan.
Bagi keluarga Athena, ini adalah syurga.
Tapi lopak air ini takkan bertahan lama melainkan hujan turun semula.
Jika itu terjadi, Athena tahu keluarganya terpaksa keluar dari tanah itu.
Jadi gajah-gajah itu harus makan dan minum dengan banyak sementara ia masih ada.
Princess belajar apa yang boleh dimakan dengan mengikut ibunya.
Tapi anak-anak gajah masih menyusu
dan ia memberikan Wewe masa untuk berlatih kemahiran kaki dan belalainya.
Tapi ia akan ambil masa berbulan sebelum Wewe mencapai tahap kawalan seperti ini.
Athena sedar musim kering akan tiba.
Satu-satunya cara untuk menghadapinya ialah dengan menambah berat.
Itu bermakna makan dengan banyak.
Tapi apa yang dimakan, harus dikeluarkan.
Bagi kumbang tinja, ia adalah pemberian daripada Tuhan.
Mesej itu sudah tersebar luas.
Sebab kumbang tinja lain mula menuju ke sana,
tiada masa untuk makan tengah hari yang santai.
Kumbang tinja itu perlu menjadikannya bola dan bergolek dari situ dengan segera
kerana ada perompak di luar sana.
Pemenangnya sekarang harus mencari tanah yang cukup lembut untuk menanam bolanya
supaya kumbang ini dapat makan tanpa gangguan.
Selain memberi kumbang tinja makan,
keluarga Athena memberikan perkhidmatan berkebun percuma kepada tanah ini.
Kebanyakan benih yang dimakan tak dihadam
dan ditanam di dalam bebola kompos ke mana saja gajah-gajah itu pergi.
Kura-kura sedang menunggu seseorang.
Kura-kura ini ada rancangan, jadi ia perlu makan sementara masih boleh.
Dengan tiada tanda untuk hujan, setiap hari semakin panas dan haiwan mula tegang.
Disebabkan gajah-gajah semakin dekat dan anak-anak yang masih muda,
angsa-angsa ini perlu mengekalkan jarak yang selamat.
Tapi dengan paras air semakin menurun dan sekumpulan gajah yang panas,
ia menjadi sukar.
Angsa-angsa itu mengelak daripada bertindak balas terhadap pembuli.
Untuk menutup malunya, gajah itu memukul seekor burung merpati.
Sekali lagi, Stephen keluar dengan lewat.
Stephen ditinggalkan.
Kali ini Stephen dah tersesat.
Bagi si kura-kura, keadaan semakin baik.
Seekor kura-kura betina datang untuk minum.
Kura-kura jantan itu boleh memintasnya dengan mudah.
Tapi untuk menarik minatnya, kura-kura jantan itu harus membuktikan staminanya.
Itu bermakna pergi berjalan-jalan.
Berjalan jauh.
Stephen tak pernah melihat makhluk seperti itu sebelum ini.
Tapi Stephen harus belajar sendiri
jika mahu mempunyai harapan untuk bertemu semula dengan keluarganya.
Daripada yang terakhir dan terlewat,
Stephen dah berubah menjadi sesat dan bertuah.
Beberapa jiran Athena singgah hanya ketika padang rumput mula kering
dan makanan boleh didapati.
Burung berek-berek menyertai keluarga Athena hanya untuk beberapa hari
ketika belalang di tanah itu cukup sedap untuk dimakan.
Burung-burung itu bergantung kepada keluarga itu untuk mengeluarkan belalang.
Persahabatan burung berek-berek hanya bertahan selagi ada belalang di situ.
Sebaik saja belalang habis dimakan, burung-burung itu akan pergi.
Stephen teruja dengan belalang sama seperti yang lain.
Stephen mungkin kurang kemampuan tapi bukan cita-cita.
Pada paras kuku kaki, kumbang tinja masih meneruskan misinya.
Kumbang ini mungkin kelihatan seperti menolak bolanya ke hadapan
tapi sebenarnya kumbang itu terbalik dan menggeleceknya ke belakang.
Kumbang itu tak nampak ke mana hala tujunya tapi ia tak risau.
Kegigihannya luar biasa berbanding saiznya.
Dengan memiliki bola itu sekarang ini, sukar untuk kumbang itu melepaskannya,
tak kira betapa besarnya pihak lawan.
Kumpulan Athena masih belum menjaringkan skor
tapi gajah-gajah itu dah menendang bola itu keluar,
dan ini membenarkan kumbang tinja itu memilikinya semula.
Keluarga Athena jarang dapat berjumpa dengan sesetengah jiran mereka.
Tuntung melarikan diri apabila mendengar gajah-gajah itu menghampiri.
Tapi ribut itu berlaku beberapa minggu yang lalu
dan air begitu cetek sehingga tiada tempat untuk menyorok.
Ikan killi juga mendapati dirinya tersadai.
Lopak air itu adalah dunianya sebelum ini.
Tapi dengan air yang begitu sedikit, masanya hampir tamat.
Dengan parti di lopak menjadi semakin lasak,
semua haiwan berisiko untuk menjadi penyek.
Jadi haiwan yang boleh beredar terus berlari keluar.
Itu hanya menarik perhatian.
Gajah hidup dengan sentuhan.
Gajah menggunakan belalai yang sensitif dan kaki untuk meneroka sesuatu yang baru.
Tiada niat jahat di sini, hanya sifat ingin tahu.
Di kalangan gajah, sifat agresif jarang dilihat.
Walaupun dengan gajah-gajah jantan
yang menyertai keluarga Athena di jenut garam tanah itu.
Sebaliknya, terdapat sapaan,
pengiktirafan status secara senyap
dan kemudian berkongsi.
Melombong tanah yang kaya dengan garam memerlukan latihan.
Ia tentang koordinasi antara kaki dan belalai dan kemudian mengawal nafas.
Bagi Wewe, ia satu cabaran.
Jika Wewe bernafas terlalu kuat, habuk yang gatal terus naik ke dalam hidungnya.
Tapi Wewe cuba menahan daripada bersin.
Ia sungguh mengganggu sehingga Wewe terlupa kawannya untuk seketika.
Mimi sentiasa kelihatan lapar
tapi Mimi tak menyusu dengan lama.
Waktu itulah kakaknya, Milly, campur tangan
dan cuba menjauhkan Wewe.
Mala tak menghasilkan susu yang cukup
dan Mimi perlukan susu sebanyak yang boleh.
Pada penghujung setiap hari, semua haiwan sudah kepenatan.
Ibu Angsa tak tahu yang Stephen masih hilang.
Di seluruh tanah itu, kebanyakan lopak air dah mengering
dan Athena merasa gelisah.
Athena tahu kumpulannya harus bergerak sekarang
tapi Athena bimbang Mimi mungkin tak cukup kuat untuk melakukan perjalanan.
Mimi nampaknya agak gementar dengan situasi
yang kebanyakan anak gajah boleh menghadapi dengan mudah.
Bagi kawan-kawannya, sukar untuk mengetahui sama ada Mimi dalam masalah
atau hanya amat penat.
Tapi apabila Athena berbunyi, "Teruskan,"
semua gajah harus mengikut.
Bagi anak gajah, tiada yang lebih teruk
daripada mengetahui dirinya akan ditinggalkan.
Bukan Athena saja yang rasa perubahan akan tiba.
Dalam tempoh semalaman, keluarga baru katak kuak dah mempunyai kaki
dan sekarang bersemangat untuk tinggalkan air untuk mulakan hidup di darat.
Katak-katak itu bernasib baik kerana tulang barunya masih sangat lembut.
Tapi katak-katak itu tak berani mengambil risiko dengan gajah seberat tiga tan.
Athena masih belum bergerak ke tempat perlindungan musim kemarau lagi
kerana ia masih sukar bagi Mimi.
Mimi perlukan galakan daripada ibunya.
Sebab musim kering sudah bermula, tak boleh berpatah balik lagi.
Tapi kadangkala, alam semula jadi bermurah hati
dan memulangkan semula apa yang telah diambil.
Harap-harap malam Stephen keseorangan
telah menunjukkan padanya betapa keluarganya amat diperlukan.
Anak-anak katak yang terakhir sudah bersedia untuk naik ke darat.
Tapi anak katak yang muncul dahulu lebih besar.
Dan sedang menunggu.
Untuk katak kuak dapatkan permulaan hidup yang terbaik,
mempunyai mulut yang besar dan saudara yang kecil dapat membantu.
Di tanah itu, tempoh berminggu tanpa hujan telah mula menunjukkan kesannya.
Tapi jika Athena ragu-ragu tentang apa yang bakal mendatang,
ketibaan kawanan besar burung mengesahkannya.
Disebabkan tanah berhampiran telah kering, burung quelea terpaksa berpindah.
Ketibaan burung-burung itu secara mendadak boleh jadi menakutkan.
Burung-burung itu minum dalam sehari apa yang keluarga Athena minum dalam seminggu.
Setelah burung-burung itu pergi, lopak air itu telah diminum sehingga kering.
Keluarga Athena akan menggunakan lumpur sebagai pelindung daripada matahari.
Ini sangat penting bagi ikan killi
kerana ikan killi menyembunyikan telur-telurnya di dalam lumpur.
Telur-telur itu menjadi ikan kecil tanpa menetas.
Ikan-ikan kecil itu dapat bertahan selama berminggu tanpa air.
Jadi apabila keluarga Athena berpindah,
gajah-gajah itu akan membawa penumpang-penumpang kecil bersama.
Dengan cara ini, anak-anak ikan killi dapat berpindah di antara lopak-lopak air
dengan menunggang gajah.
Athena sepatutnya sudah bergerak sekarang
tapi sumber air kekal yang terdekat hampir 161 kilometer jauhnya.
Athena menunggu dengan harapan Mimi akan menjadi lebih kuat.
Sekarang Mala bersifat sangat melindungi sehingga Wewe juga tak dialu-alukan.
Kakak Mimi, Milly, dapat memberikannya hiburan
tapi bukan susu yang Mimi sangat perlukan.
Hanya masa menentukan sama ada keputusan Athena untuk tunggu adalah betul.
Sekarang Athena tak mempunyai pilihan.
Tanah itu tak mempunyai air
dan di hadapan gajah-gajah itu lopak air semakin kering.
Gajah-gajah itu harus pergi ke tempat perlindungan.
Sekarang Mala dan Milly bekerjasama.
Walau sebanyak mana Athena inginkannya,
sebagai ketua, Athena tak boleh melebihkan keperluan Mimi daripada gajah-gajah lain.
Sementara Mala dan Mimi pergi menghilangkan dahaga,
Athena akan membawa gajah-gajah lain untuk makan
kerana Athena harus cuba seimbangkan keperluan semua gajah.
Mimi yang terdesak untuk minum bermakna susu Mala sudah kering.
Tapi Mala tak tahu tentangnya.
Mala tahu anak gajah yang lemah mudah terperangkap di dalam lumpur
dan nalurinya membuatkan Mala cuba menjauhkan Mimi dengan apa cara sekalipun.
Mimi masih lagi belum bercerai susu.
Jadi jika Mimi tak mendapat susu,
Mimi tak mendapat makanan.
Ada masanya seorang ibu memerlukan sokongan anaknya.
Itulah fungsi keluarga.
Keesokan harinya lebih panas
dan keadaan Athena yang susah bertambah buruk.
Athena tak mahu meninggalkan Mimi
tapi Athena juga tak boleh membiarkan seluruh keluarganya menanggung risiko.
Athena tahu kumpulannya telah tiba di kolam yang terakhir.
Yang akan menjadi kering hari ini.
Seekor tuntung dapat merasakannya juga dan akan mengorek sedalam yang boleh.
Tuntung itu lebih rela dipijak daripada terperangkap dalam musim kering.
Mala takkan berputus asa.
Tapi akhirnya, jantung Mimi yang kecil tak mampu meneruskannya lagi.
Bagi seorang ibu, tiada perasaan yang lebih teruk.
Kadangkala, walaupun menyedihkan, kematian dapat melegakan penderitaan.
Tapi bagi Wewe, kehilangan seorang kawan amat sukar baginya.
Athena tahu perjalanannya tak boleh ditangguh lagi.
Ia akan mengambil masa tiga hari untuk tiba tempat perlindungan musim kering.
Sudah lama sangat Athena menangguh
sehingga tiada tempat untuk berhenti minum sepanjang perjalanan.
Tiada masa untuk berhenti dan memujuk Wewe.
Di belakang kumpulan itu, di mana terdapatnya sebuah lopak air sebelum ini
telah menjadi tanah lembut yang dicari oleh kumbang tinja.
Ikan killi hanya tinggal kenangan.
Katak kuak menggali untuk menghabiskan beberapa bulan seterusnya di dalam tanah.
Sudah dua bulan sejak Stephen menetas.
Anak-anak angsa itu sudah dewasa.
Angsa-angsa itu juga akan menuju ke tempat perlindungan.
Mengikut laluan yang sama seperti gajah-gajah itu.
Setiap hari, Athena berhenti seketika supaya kumpulannya dapat makan.
Kumpulannya melayan Wewe dengan lebih lembut sekarang.
Malah Princess juga lebih bersabar.
Milly tiada susu untuk diberi
tapi penyusuan Wewe memberikan keselesaan kepada keduanya.
Jalan keluar Athena dari tanah itu ialah peta minda laluan gajah
yang dipelajari daripada ibunya dan tak pernah dilupakan.
Ada tanah tandus untuk diseberangi.
Tapi gajah-gajah itu tak bersendirian.
Semua haiwan menuju ke tempat perlindungan itu.
Tempat perlindungan itu ialah lopak air daripada sumber air bawah tanah.
Walaupun pada kemuncak musim kering, ada air yang cukup untuk semua.
Bersama-sama dengan kumpulan gajah itu, keluarga Stephen akan menjadi pelarian,
yang menunggu di sini sehingga hujan turun dan semua haiwan dapat pulang.
Athena datang ke sini hanya pada tahun kemarau yang paling teruk.
Ia adalah satu keadaan di mana statusnya sebagai ketua dapat ditandingi.
Ini adalah Satao, raja bagi semua gajah.
Gajah dengan gading yang sangat besar.
Satao ialah gergasi yang lembut
yang dihormati semua gajah.
Satao berada di tanah gersang sepanjang tahun
dan akan gunakan peluang ini untuk cari gajah betina yang sedia untuk mengawan.
Nusu ialah gajah betina muda dalam keluarga Athena.
Tapi Nusu sedang sarat mengandung.
Buat kali pertama sejak Mimi mati, Wewe berseronok.
Ia adalah peluang baginya untuk bertemu anak gajah daripada keluarga lain.
Apabila Wewe dah penat bermain, keluarganya sentiasa ada untuk membantu.
Ketika musim kering berterusan, makanan di tempat perlindungan sukar didapati.
Jadi setiap petang, keluarga Athena harus berjalan lebih jauh untuk makan.
Selepas setiap perjalanan keluar, semua gajah itu harus kembali ke lopak air.
Ia adalah tali keselamatan kumpulan itu.
Tapi ia menambat kumpulan itu kepada tempat perlindungan
dan keadaan menjadi semakin sulit.
Gajah-gajah itu kekurangan tenaga kerana hampir semua benda telah dimakan.
Apa yang bermula sebagai tempat perlindungan dah bertukar menjadi penjara.
Apabila hujan tak turun,
cuaca yang bermula sebagai musim kering bertukar menjadi kemarau.
Kesan dan kematian daripadanya mula meningkat.
Athena tak berani untuk pergi
kerana tiada punca air lain yang berhampiran.
Dalam kemarau seperti ini, kelaparan ialah punca kematian, bukan kehausan.
Bagi semua gajah itu, hanya menunggu masa untuk mati.
Sepanjang hayatnya selama 50 tahun, Athena tak pernah mengalami kemarau begitu teruk.
Keputusan yang harus dibuatnya sekarang sangat kritikal.
Kali ini, nyawa seluruh keluarganya dalam bahaya.
Jika Athena kekal di sana, gajah-gajah itu akan kebuluran.
Tapi jika Athena pergi pada waktu yang salah,
semua gajah itu akan mati kehausan.
Walau apa pun keputusannya, itu adalah tanggungjawabnya sendiri.
Gajah-gajah itu begitu mempercayainya
sehingga tiada gajah yang teragak-agak ketika Athena mahu kembali ke tanahnya.
Kerana Athena ialah ketua kumpulan itu.
Gajah-gajah itu akan mengikutnya ke mana saja.
Di tanah Athena, keadaannya sama.
Di mana ada lopak air sebelum ini, haiwan yang tertanam masih hidup tapi terkubur.
Terperangkap dalam keadaan hibernasi.
Bagi semua haiwan yang ada, untuk memulihkan keadaan,
hujan harus turun.
Ketika berada di tanah tandus,
keluarga itu cuba yang terbaik untuk melindungi Wewe daripada matahari.
Tapi Wewe harus berjalan dua langkah untuk menyamai satu langkah gajah-gajah itu.
Itu memberikan kesan yang buruk.
Apabila Athena akhirnya berhenti,
ia bukan untuk mencari makanan tapi untuk memperingati salah seekor gajah.
Untuk seketika, kemarau dilupakan
ketika gajah-gajah itu memahami apa yang terjadi.
Apa maknanya menjadi seekor gajah.
Tempat yang dituju masih lagi dilanda kemarau.
Tanah itu hanya sehari perjalanan jauhnya
dan satu perkara saja yang boleh membuat Athena berhenti.
Selepas mengandung bayinya selama hampir dua tahun,
Nusu melahirkan anaknya.
Bayinya adalah betina.
Bayi itu tak tahu keadaan ketika dilahirkan.
Keutamaannya ialah mencari makanannya yang pertama.
Seperti biasa, Wewe berminat untuk berkawan.
Ia kelihatan seperti waktu paling teruk untuk dilahirkan.
Tapi Athena tahu ia bukan begitu.
Selama beribu tahun, spesisnya dianggap berkebolehan untuk memanggil hujan.
Sebenarnya ialah Athena dapat rasakan hujan akan turun
ketika ia masih 161 kilometer jauhnya.
Hanya ada satu cara untuk mengimbangkan semula tanah itu.
Sudah setahun sejak gajah-gajah itu melihat air mengalir
dan ia memang mengejutkan.
Di Afrika, lahir pada waktu peralihan hujan ialah tanda bertuah.
Kerana hujan sentiasa diraikan.
Sekali lagi, laluan gajah akan menyalurkan air untuk mengisi lopak-lopak air.
Di bawah tanah, hujan adalah panggilan untuk bangun.
Sama seperti setiap senyuman yang meninggalkan kesan pada muka,
setiap perjalanan meninggalkan bekasnya pada benua ini.
Angsa-angsa muda itu masih lagi satu kumpulan yang rapat.
Tapi tak lama lagi angsa-angsa itu akan mula mencari pasangan sendiri.
Seperti biasa, Stephen yang terakhir dan lewat.
Cubaan untuk memikat kura-kura adalah perlahan tapi berterusan
tapi akhirnya kura-kura jantan itu diterima.
Sekali lagi, lopak air itu akan menjadi tali keselamatan bagi semua haiwan.
Bagi Wewe, kediaman sendiri paling selesa.
Lebih-lebih lagi apabila dapat mengongsikannya dengan kawan baru.
Kemarau yang teruk membawa hujan yang lebat.
Tumbuhan baru yang meluas di tanah itu menarik keluarga-keluarga lain
dengan cara yang tak pernah terjadi selama berdekad.
Untuk beberapa hari, satu kumpulan besar dengan 1,000 ekor gajah terbentuk.
Perhimpunan gajah yang terbesar di dunia.
Perjalanan itu membuatkan Wewe dan Princess semakin rapat
dan langkah pertama untuk memperoleh pengetahuan
yang akan membantu kedua gajah itu sepanjang hidup.
Tiada lagi kemarau untuk ditempuhi
tapi keluarga Athena takkan lupakan ketua luar biasa
yang membimbing keluarga itu keluar dan membawanya pulang.
Hanya sedikit gajah bergading gergasi seperti itu yang masih hidup.
Hari ini, satu sudut kecil di benua ini masih milik gajah-gajah ini.
Ia mengingatkan kita bagaimana keadaan zaman dahulu...
ketika seluruh Afrika adalah milik gajah-gajah itu.
UNTUK MEMPERINGATI SATAO & ATHENA
DIBUNUH OLEH PEMBURU HARAM KETIKA PEMBIKINAN FILEM INI
SATAO ADALAH GAJAH BERGADING TERBESAR DI DUNIA
KALI TERAKHIR DILIHAT MEMBAWA KELUARGANYA KELUAR DARI TANAH ITU
KETAHUI LEBIH LANJUT TENTANG GAJAH & CARA ANDA DAPAT MEMBANTUNYA
DITUJUKAN SEMPENA MEMPERINGATI KAWAN & MENTOR KAMI ALAN ROOT
Terjemahan sari kata oleh: Nazri Yusof